StarCraft II: Wings of Liberty

StarCraft II: Wings of Liberty − 2010 m. realaus laiko strateginis (RTS) žaidimas; „StarCraft“ tęsinys. Jis skirtas Microsoft Windows ir Mac OS X operacinėms sistemoms. Žaidimą sukūrė kompanija „Blizzard Entertainment“. Tai yra pirmoji dalis „StarCraft II“ trilogijoje. Kitos dvi dalys vadinasi „Heart of the Swarm“ ir „Legacy of the Void“.

Žaidimo veiksmas vyksta XXVI amžiuje, nuošalioje Paukščių Tako galaktikos dalyje. Tarpusavyje kaunasi trys rasės: Terran (žmonės), Zerg ir Protoss. „Wings of Liberty“ pagrindinis dėmesys skiriamas Teranų rasei, o sekantys du papildymai bus susieti su Zergų ir Protosų rasėmis. Žaidimo istorija plėtojama prabėgus ketveriems metams po žaidimo „StarCraft: Brood War“ įvykių.

Kariniai vienetai, naudojami tik kampanijos metu, tačiau išimti iš žaidimo tinkle:
 Teranai: Firebat, Medic, Goliath, Wraith.
 Protosai: Scout.

Kariniai vienetai, kurie nebuvo perkelti iš „StarCraft: Brood War“, arba buvo labai modifikuoti, suteikiant naujas savybes:

 Teranai: Vulture, Valkyrie Frigate, Science Vessel, Dropship.
 Zergai: Lurker, Defiler, Devourer, Guardian, Scourge.
 Protosai: Dragoon, Reaver, Dark Archon, Corsair, Arbiter, Shuttle.

Profesionalios varžybos 

„StarCraft II“ yra vienas populiariausių elektroninio sporto žaidimų. Profesionalios „StarCraft II“ varžybos yra organizuojamos visame pasaulyje su priziniais fondais, siekiančiais šimtus tūkstančių JAV dolerių. Profesionalūs „StarCraft II“ žaidėjai yra tokie žaidėjai, kuriems ši veikla yra pagrindinis užsiėmimas ir pragyvenimo šaltinis, o ne hobis ar laisvalaikio leidimas.

Nuorodos 
 Oficiali svetainė
 „StarCraft 2 Wings of Liberty“ demonstracinis Teranų kampanijos video Nr.1 svetainėje YouTube
 „StarCraft 2 Wings of Liberty“ demonstracinis Teranų kampanijos video Nr.2 svetainėje YouTube
 BalticGamers.com – Lietuvos „StarCraft“ gerbėjų bendruomenė

Išnašos 

2010 kompiuteriniai žaidimai
Starcraft
Mokslinės fantastikos kompiuteriniai žaidimai